  Майя Бывальцева 1-тӥ гудырикошконлы Удмуртилэн шоркараз 2 сюрс 461 адями ужтэк кылемен пусъемын. Пӧсьтолэзь ӵоже соослэн лыдзы 20 муртлы яке 0,8 процентлы кулэсмиз. Со сярысь ивортэ карысь Калыкез уже интыянъя центр. Ужано арлыдъем муртъёс пӧлысь Ижкарын 0,68 процентэз ужтэк кылемен пусъемын (1-тӥ пӧсьтолэзьлы — 0,68 процент). Карысь предприятиос 7 сюрс 77 ужасьёслы кулэясько, со пӧлысь 4 сюрс 125 адями — рабочий ӧнеръёсъя. Карысь 24 предприятиосын 596 адямилэн ужан дырзы вакчиятэмын, 34 предприятиосын 629 адямилэн ужзы огдырлы дугдытэмын. Ар кутсконысен 153 предприятиос 1 сюрс 390 ужасьёссэс мозмытон сярысь Калыкез уже интыянъя центре ивортӥзы. Тегъёс: Мерлык Удмуртия ужасьёс уж  